Kondorcet-kriterio

La Kondorcet-kandidato (aŭ Kondorcet-gajnanto) estas la persono kiu gajnus duopan balotadon kontraŭ ĉiu de la aliaj kandidatoj en ununoma majoritata baloto.  En difinita aro de kandidatoj, la Kondorcet-gajnanto estas ĉiam la sama sendepende de la balotsistemo. Balotsistemo plenumas la Kondorcet-kriterion, se ĝi ĉiam elektas la Kondorcet-gajninton, kiam tiu ekzistas. Ajna balotsistemo kiu plenumas la Kondorcet-kriterion estas Kondorcet-metodo.

Kondorcet-gajnanto ne nepre ekzistas en difinita voĉdonado, tio konatas kiel la Kondorcet-paradokso. Kiam balotantoj identigas kandidatojn laŭ unudimensia akso dekstro-maldekstro kaj ĉiam preferas kandidatojn pli proksimaj al si mem, Kondorcet-gajnanto nepre ekzistas.  Tamen, realaj politikaj pozicioj estas plurdimensiaj, kio povas krei sociajn prefercicklojn sen Kondorcet-gajnanto.

Ĉi tiuj terminoj estas nomataj ekde la 18a jarcento laŭ la matematikisto kaj filozofo Marie Jean Antoine Nicolas CARITAT, Markizo de Kondorceto.

 Rilato al aliaj kriterioj 
La Kondorcet-kriterio implicas la plejmulto-kriterion; do, ajna sistemo kiu plenumas la unuan, nepre plenumas la duan. La Kondorcet-kriterio malkongruas kun la sekva-ne-damaĝas-kriterio, la nepreferperfido-kriterio, la partopreno-kriterion kaj la apartigo-kriterion.

 Kriteriplenumo 

 Plenumaj metodoj 
La sekvaj metodoj plenumas la Kondorcet-kriterion:

 Black-metodo
 Copeland-metodo
 Dodgson-metodo
 Kemeny-Young-metodo
 Minimaks-metodo
 Nanson-metodo
 Paroranga-metodo
 Schulze-metodo
 Smith/alternativa voĉdonado
 Smith/Minimax
 Plene strategia Aprobobalotado

 Neplenumaj metodoj 
La sekvaj metodoj ne plenumasas la Kondorcet-kriterion.

 Alternativa voĉdonado
 Borda-metodo
 Bucklin-metodo
 Plejmult-pritaksado
 Plimulto-sistemoj
 Poentara balotado
 Honesta Aprobobalotado

 Vidu ankaŭ 

 Kondorcet-malgajnant-kriterio
 Kondorcet-metodo
 Ramon Lullo (1232–1315), kiu laŭ manskribaĵoj Ars notandi, Ars eleccionis kaj Alia ars eleccionis, malkovris la Borda-metodon kaj la Kondorcet-kriterion (Llull-gajnanton) en la 13a jarcento

 Referencoj 

Kategorio:Balotsistemoj
Kategorio:Condorcet-balotsistemoj
Kategorio:Pages with unreviewed translations